Fəryad (qəzet)

"Fəryad" — Cənubi Azərbaycanda nəşr olunmuş qəzetlərdən biriPərvanə Məmmədli. Cənubi Azərbaycan mətbuatı tarixi. Bakı: "Elm", 2009, səh. 67. .

Tarixi
Qəzet 21 fevral 1907-ci ildə Urmiya şəhərində nəşrə başlamışdır.

Mahmud Qənizadə tərəfindən nəşr olunan bu qəzetin məsul redaktoru Həbib Urmulu idi.

Cəmi 23 sayı işıq üzü görmüşdür.

Fəaliyyəti
"Fəryad" dövrünün inqilabi-demokratik mətbuatının ön sıralarında gedirdi. Həftəlik çıxan bu qəzetin səhifələrində ədəbi-bədii materiallara geniş yer verilirdi. İlk sayları əsasən fars dilində çıxsa da qəzetin yaradıcı kollektivi onun səhifələrində Azərbaycan həyatını əks etdirməyə çalışırdı. Cənubi Azərbaycandakı kütləvi inqilabi hərəkatdan ilham alan redaksiya heyəti 3-cü sayından etibarən qəzetdə Azərbaycan dilində materiallara geniş yer verməyə başlamışdır.

Qəzetin adının aşağısında daim belə müraciətnamə verilirdi:

Ömrünü qalma-qalla keçirdin,
Ey dost, qalx ki, artıq macal çalmağa.

Qəzetdə bədii ədəbiyyata, xüsusilə vətənpərvərlik mövzusunda yazılmış şeirlərə xüsusi yer verilmişdirPərvanə Məmmədli. Cənubi Azərbaycan mətbuatı tarixi. Bakı: "Elm", 2009, səh. 70. . Bu şeirlərin çoxunun müəllifi məlum olmasa da, onların yetkin qələmə malik olan, vətənpərvər şairlər tərəfindən yazıldığı məlumdur.

İstinadlar

Kateqoriya:Cənubi Azərbaycan mətbuatı
Kateqoriya:1907-ci ildə yarananlar
Kateqoriya:21 fevralda yarananlar
Kateqoriya:Azərbaycan dilində qəzetlər
Kateqoriya:Fars dilində qəzetlər
Kateqoriya:Urmiya qəzetləri